CELEX: 62019TN0518
Language: el
Date: 2019-07-22 00:00:00
Title: Υπόθεση T-518/19: Προσφυγή της 22ας Ιουλίου 2019 — Sipcam Oxon κατά Επιτροπής

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/65
            
         
      Προσφυγή της 22ας Ιουλίου 2019 — Sipcam Oxon κατά Επιτροπής
      (Υπόθεση T-518/19)
      (2019/C 305/75)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Sipcam Oxon SpA (Μιλάνο, Ιταλία) (εκπρόσωποι: C. Mereu, P. Sellar, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κρίνει την παρούσα προσφυγή παραδεκτή και βάσιμη·
               
            
                  —
               
               
                  να ακυρώσει τον προσβαλλόμενο εκτελεστικό κανονισμό (ΕΕ) 2019/677 της Επιτροπής, της 29ης Απριλίου 2019·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει πέντε λόγους.
      
                  1.
               
               
                  Με τον πρώτο λόγο προβάλλεται ότι ο προσβαλλόμενος κανονισμός ενέχει πρόδηλη πλάνη εκτιμήσεως.
               
            
                  2.
               
               
                  Με τον δεύτερο λόγο προβάλλεται ότι ο προσβαλλόμενος κανονισμός προκύπτει από διαδικασία κατά την οποία δεν τηρήθηκαν τα δικαιώματα άμυνας της προσφεύγουσας.
               
            
                  3.
               
               
                  Με τον τρίτο λόγο προβάλλεται ότι ο προσβαλλόμενος κανονισμός θεσπίστηκε κατά παραβίαση της αρχής της ασφάλειας δικαίου λόγω εσφαλμένης εφαρμογής των κατευθυντήριων γραμμών.
               
            
                  4.
               
               
                  Με τον τέταρτο λόγο προβάλλεται ότι ο προσβαλλόμενος κανονισμός θεσπίστηκε κατά παραβίαση της αρχής της αναλογικότητας.
               
            
                  5.
               
               
                  Με τον πέμπτο λόγο προβάλλεται ότι ο προσβαλλόμενος κανονισμός θεσπίστηκε κατά παραβίαση της αρχής της προφύλαξης.